Parà Pará 2010 paràexi Parà el ze un stato del Brazil setentrional. El konprende 'na serie de basetere parte del basin baso de el Rio de łe Amàzoni, ke dal delta so l'Oséano Atlantego, łe monta verso el Masico de ła Guiana a nord e el Altopian Sentral del Brazil a sud. Ge ze tanti korsi de akua; oltre al Rio de łe Amàzoni, se rikorda i so afluenti de sanka Tronbetas, Parù e Žari, e kełi de drita Tapažós, Šingu e Tocantinis. El klima el ze torido e tanto umido. I sentri abitai łi se kata so ła kosta e łongo i prinsipałi korsi de akua, ke łi raprezenta łe vie de komunikasion pì efisenti verso el interno. El ze difondesto el ałevamento; se desfruta łe risorse forestałi. Se koltiva kana da sukaro, koton, kakao, rizo, tabako e semi ołeozi. Inte łe ałuvioni fluviałi se estrae oro e diamanti.